--------------------------------------------------      "Human"    Humanitäri Tradition - säg mer mau ums was gohts  werumi mi i mim eigete land mues füehle wiene verdammte fascho  too many bad mind people - chum' mer verarscht vor  für armi lüt vo anderso inezcho abr wirds harcore        (verse 1)    true - s'chas nid si das me ganzi bevöukerigsgruppe a rand drängt  trurig doch wohr wes cash d'gschick vo däm scheiss land länkt  has scho lang dänkt- doch jez wird die piss revision zur realität  u au die froge stöue sech wo xe mer üs und üsi wärt (au wenn anders wär?)  möcht für das istoh, woni glaube - e gränzefrei wäut  wo's nid druf a chunnt wär odr wohär bisch odr dr'skrüzli im pass fäut  wo de chasch si wär de bisch denn's wärde dr keni limite ufdrängt  mit dere  combinationdene lines hie manifestiere sech mini gedankegäng i lyrische ufstäng        (verse 2)    be nume eine vo viune, wo eigentlech öppis z'säge hett  lyricalwise mitre message - dür d'gägend steppt  das hie isch e ufruef a aui - nämet dä shit nid eifach hi  klar chunnt die neui wuche u dr autag kehrt widr i  dänken'üs nüt drbi, hei schliesslech wie immer üses beschte gäh  doch chunnts nid nume druf a wiemer üs uf üsne tegschtblätter odr stimmzettle gäh  für normalität dank wunderbar funktionierend demokratische strukture  für angeri fouter und tod wäg vergiftet mentale blockade und muure    (verse 3)      für üs gohts witr wie bis anhin, so lang für üs aues wie gäng stimmt,  chunnts üs nid i sinn das üsesverschwändet überfluss angerne uf däm planet d'existänz nimmt  blicke düre - rassistischi staistike wärden'üs igimpft  doch uf ferie im usland verzichte weimmer de glych nid  s'isch gäng dr glych  shit, setze uf usgränzig statt verständnis  lande die verfougte bi üs im usschaffigsgfängnis  wie mer entwäder geistig chli beschränkt - odr süsch e chli verhängt si  wird's denne zum verhängnis wo so bau scho widr verdrängt si  --------------------------------------------------